**Faust I**

**[mp3–1]**

Hei studentar!

Dette er Lars Sætre. Eg startar her ein serie med lydpsor/podcasts og deler dei med dykk; dei er forelesingar over Johann Wolfgang von Goethe sitt store og kompliserte verk *Faust I*.

Verket er i hovudsak inndelt i to deler (die Gelehrtentragödie; og die Gretchentragödie; tragedien om vitskapspersonen/forskaren; og tragedien om Gretchen; tragedien om Margarete). Desse to hovuddelene blir forutgått av tre innleiande scenar. Og mellom Gelehrtentragedien og Gretchentragedien, og henholdsvis også innskotne i Gretchentragedien, er det plassert ganske omfattande scenar, som er overgangsscenar. I hovudsak kan vi seie at Gelehrtentragedien er satt i eit 1500-tals renessansemiljø, og at Gretchentragedien muligvis kan seiast å vere plassert i eller satt på tidleg 1700-tal. Samtidig, i det stoffet som heile *Faust I* bygger på, og behandlar, er det ei mengd med motiv og bilder og framstillingar frå og allusjonar til, litteratur og kultur heilt frå antikken, faktisk, og fram til tida som Goethe skreiv og komponerte verket i.

I spennet frå tidleg i renessansen og framover til Goethe si eiga tid, er det i dei samfunna som blir skildra, tre sfærer for arbeid og praksis som særleg er i utvikling på basis av den etter kvart for-seg-gåande industrielle revolusjonen utover i renessansen og over til og fram mot det vi etter kvart meir kallar for Det moderne. Den utviklingsprosessen som eg snakkar om her, den går føre seg heilt frå byrjinga av renessansen av, og vi kallar den for Moderniseringsprosessen. Konturane i samfunnets overbygning ser vi tydelegast frå 1750 av og utover, og då er denne utviklinga kommen over i det som vi meir spesifikt kallar Det moderne, eller Moderniteten. Men den startar altså alt i begynnelsen av renessansen, gradvis utover.

I denne prosessen utviklar det seg, meir og meir, på basis av endringar i samfunnets produksjonsforhold og deira forhold til produktivkreftene, så utviklar det seg i samfunets overgygning tre sfærer som ein kan skille ifrå kvarandre, der ein arbeider. Og desse sfærene er: Det Sanne; vidare: sfæren for Det Rette og Moralen; og for det tredje: sfæren for Det Skjønne, Kunsten og Litteraturen sin sfære. Det er utviklingar i samfunnets basis som gjer at det i samfunnets overbygning framstår og utviklar seg tre slike sfærer. Og samfunnsforholda som tilskundar utviklinga av sfærene i overbygningen, dét er slike ting som dreier seg om endringar i forholdet mellom produktivkrefter og produksjonsforhold, og på dén vegen finn ein jo også etter kvart utover på 1700-talet (det startar gjerne seint på 1600-talet) den gradvis tiltakande og etter kvart kraftige industrielle revolusjonen. Konturane av utviklinga av desse sær-sfærene for menneskeleg praksis og arbeid, ser ein gjennom heile renessansen. Men først når ein kjem fram til rundt 1750, då er det at ein ser tydelege konturar og eit bilde av at det har utvikla seg tre (skal vi kalle det) institusjonar i overbygningen, der både spørsmålet om Det Sanne, Det Rette, og Det Skjønne står i spenningar til kvarandre.

Alle desse områda reiser spørsmålet om erkjenning, om kunnskap, om innsikt: det å ha greie på noko, det å erkjenne og å vite noko om den verden og seg sjølv, som ein lever i. Området for Det Sanne er då Vitenskapanes område, dei som driv med vitskapleg verksemd, forskarar, utforskarar, og som undersøker forholdet til naturen, sjølve naturen, og menneskets forhold til naturen. (Jfr. Kant: Den reine fornuft.) Og den utviklingsprosessen er i dette lange løpet over desse hundreåra veldig komplisert.

Området for Det Rette, det er Kyrkja sitt område, som besitter ei enorm makt, og har si innsikt om kva som er Rett og Galt i verda, og som slik bidrar til å regulere forholda mellom enkeltindivida. Men etter kvart får Kyrkja òg meir konkurranse; det utviklar seg innanfor området for spørsmålet om Det Rette også andre samfunnsinstitusjonar, nemleg Rettsvesenet. Rettsvesenet overtar langt på veg for, men fungerer også samtidig med Kyrkja i spørsmålet om innsikt i kva som er innsikt i Rett og Galt og i det som regulerer forholda mellom menneska: Kyrkja, altså, og Rettsvesenet. (Jfr. Kant: den praktiske fornuft.)

Det tredje området er då altså området for Det Skjønne, Det Vakre, og det er Kunsten og Litteraturen sitt område, som sagt. Og her er det kunstnarleg verksemd og praksis, men også kunst-resepsjon, litteratur-resepsjon som står i fokus. (Kant: kritikken av dømmekrafta.)

Før vi i løpet av denne lange Moderniseringsprosessen og i samband med den, før vi kjem fram til ca. 1750 då det klart har utvikla seg tre slike område i overbygningen – og når vi ut frå dette snakkar tydelegare og meir spesifikt om Det moderne, Moderniteten – så er det i forholdet til erkjenning og kunnskap og innsikt – gjennom renessansen og vidare utover, men faktisk heilt fram til Goethe si tid – særleg områda for arbeid med Det Sanne og Det Rette som har ein viss indre konkurranse med kvarandre. Vitskapane står i forhold til det religiøse og det kyrkjelege; vitskapleg verksemd er jo i begynnelsen av renessansen og vidare utover ennå ikkje særleg utvikla, og det går for seg, også med overleveringar frå middelalderen, mykje magi, svartekunst og denslags, innanfor det som er det begynnande området for Det Sanne.

Men “vitskapleg” verksemd, som då i vårt perspektiv må stå i anførselsteikn, men som utover hundreåra meir og meir blir til “ordentleg” vitskap, står altså i spenningsforhold til og i konkurranse med området for Det Rette, nemleg Kyrkja, i spørsmålet om kva som er erkjenning og om korleis kan vi nå erkjenning. Og etter kvart i konkurranse også med Rettsvesenet, som jo òg høyrer heime i området for Det Rette.

Kunstnarleg verksemd går jo for seg heile tida i denne lange prosessen, og det har jo den gjort i heile menneskeslektas historie. Men kunsten og litteraturen får meir og meir ei spesiell rolle når vi kjem over i 1700-talet, som eg sa: rundt 1750. Dette gjeld det tredje området, området for Det Vakre og Det Skjønne. Og det er jo i denne perioden at Goethe blir fødd (1749). Og som han arbeider med dette stoffet, og som han skriv om dette stoffet innanfor.

På ein måte hevdar den kritiske teorien at desse tre særsfærane i overbygningen på eit vis representerer eller viser at menneska sin eksistens og oppfatning av seg sjølve begynner å sprekke ifrå kvarandre. Som homogent samlande smuldrar dei opp, dei skiller lag og blir til spesialiserte arbeids- og innsatssfærer, der ein må ha kompetanse for å kunne utøve noko. Slik sett, når menneskeleg verksemd og praksis skil seg frå kvarandre og kjem i motstrid med kvarandre xxxx vi kjem ut på 1700-talet, altså, så er det Kunsten, som også er ein slik særsfære og som krev kompetanse og spesialisert kunnskap, og som òg gjeld forholdet til erkjenning innanfor Kunsten og Litteraturen, som faktisk får oppgåva ikkje berre å berre vere éin særsfære, men også å skulle *heile* heile denne overbygningen i samfunnet sammen til ein totalitet igjen. Så Kunsten og Litteraturen får oppgåva og arbeidet med å sy isammen igjen det som har sprukke opp og falle ifrå kvarandre.

Eg skal ikkje gå så mykje lenger enn dette inn i denne tenkinga til kritisk teori om samfunnsoverbygningen sine tre arbeidssfærer og deira utvikling, men alle står altså i forhold til spørsmålet om erkjenning